Rino Serra/Le fior dël mal/101


CI. Nèbie e pieuve 
Fin d'otonn, invern, prime che tut ampàuto 
Stagion andurmìe! Mi iv veuj bin e iv laudo 
Përchè mè cheur e mè servel a ven-o 'nvlupà 
Da un linseul vaporos e da na tomba sveuidà. 

An sta pian-a anté l'àustr frèid a gieuga e viròla 
E 'nt le longhe neuit a scrusiss la bandaròla, 
Mej che al temp ëd la tëbbia stagion l'ànima mia 
Largament soe ale 'd cornajass a durverìa. 

Nen l'é pì doss al cheur pien ëd còse funerarie, 
Che da temp bin lontan a-j cala dzor lë brin-e, 
O stagion ësmòrte, ëd nòsti clima argin-e, 

Che l'aspet sempe egual ëd vòstre scurità palie, 
-Gnente se nen doe a doe, ant na sèira sensa lun-a, 
Andurmì 'l dolor su 'n let ëd fortun-a. 

Rino Serra
Leteratura piemontèisa
Baudelaire